יורם כרמי

יורם כרמי (נולד ב-27 ביולי 1967) הוא כוריאוגרף ורקדן ישראלי. מייסדה ומנהלה האמנותי של להקת המחול "פרסקו - יורם כרמי". זוכה פרס רוזנבלום לאמנויות הבמה מטעם עיריית תל אביב. כרמי בתל אביב לבתיה ורפי כרמי. מפגשו הראשון עם עולם המחול היה בגיל חמש בכיתתה של רינה שיינפלד. בנערותו רקד בלהקת המחול "שלום" בניהולו של גברי לוי. לאחר שירותו הצבאי החל ללמוד לתואר ראשון בפסיכולוגיה באוניברסיטת תל אביב. בגיל 25 המשיך את לימודיו בסמינר הקיבוצים לתואר ראשון במחול והצטרף ללהקת "קולדממה" בניהולו של משה אפרתי, כרקדן, ובשלב מאוחר יותר כמנהל חזרות. השתלם ב-Laban Center בלונדון והשתתף בפרויקטים שונים בישראל ומחוצה לה. בשנת 1997 יצר את יצירת הביכורים שלו "אספקלריה" אותה הציג בתחרות "גוונים במחול" וזכה עליה במקום השני. בין השנים 1998–2002 לימד כרמי מחול מודרני וקלאסי בבי״ס תיכון ״הרצוג״ כפר סבא, בבי״ס תיכון ״בן צבי״ קריית אונו ובבי״ס תיכון ״ק. שרת״ חולון. בשנת 2002 הקים את להקת המחול "פרסקו - יורם כרמי" ומאז משמש כמנהלה האמנותי. את יצירת הבכורה של הלהקה, "אמולסיה", יצר כרמי כהרחבה של יצירתו הראשונה "אספקלריה" ומאז יצר במסגרת הלהקה מעל עשרים יצירות מחול. כרמי הוזמן פעמיים ליצור עבור פסטיבל ישראל - בשנת 2007 הופיעה להקתו עם היצירה "לה-פמיליה" ובשנת 2009 עם היצירה "איש אשה ורוח זר" (הפקה משותפת עם הבמאי ומעצב התאורה אורי מורג). בשנים 2012/13 ניהל אמנותית את פסטיבל "הרמת מסך" (יחד עם הכוריאוגרפית רונית זיו). כרמי מרצה במכללת סמינר הקיבוצים במסלול להכשרת מורים למחול ותנועה במעמד M.A. מעביר סדנאות רפרטואר וכיתות אמן, בלט מודרני וקלאסי במסגרות מתא"ן - מפעל תרבות ואמנות לנוער ובמרכזי מחול בצרפת, יוון, סרביה, אוסטריה, מונטנגרו ובולגריה. חי בתל אביב עם בן זוגו רענן. 2012 - פרס רוזנבלום לאמנויות הבמה מטעם עיריית תל אביב 2001 - זוכה פרס הכסף עבור יצירת מחול – פסטיבל המחול, סין 1997 - זכה בפרס השני בתחרות 'גוונים במחול' על יצירתו 'אספקלריה' להקת המחול פרסקו - יורם כרמי נוסדה בשנת 2002 על ידי הכוריאוגרף יורם כרמי. ההשראה לשם הלהקה נבעה מהמילה האיטלקית ״Fresco״ שמשמעותה: טרי, רענן. ברפרטואר הלהקה מעל עשרים יצירות מחול לקהל הרחב ולתלמידים בגילאים שונים. הלהקה מקיימת סדנאות רפרטואר, מפגשי מחול, שיעורים מעשיים ומפגשי אמן עם קשת רחבה של תלמידים ברחבי הארץ. מאז 2007 מתקיים פרויקט "רקדנים יוצרים", במסגרתו מביאה הלהקה אל קדמת הבמה יצירות של כוריאוגרפים צעירים, כולם בוגרי להקות מחול מקצועיות בישראל. בשנת 2006, אומצה הלהקה על ידי עיריית חולון ומאז היא פועלת מתחומה. להקת המחול פרסקו - יורם כרמי הוזמנה פעמים רבות לפסטיבלי מחול והופעות מחוץ לישראל. עד כה הופיעה הלהקה בסין, מקאו, הונג קונג, טאיוואן, פולין, רומניה, איטליה, קרואטיה ובלארוס. את הסגנון התנועתי של כרמי ניתן להגדיר כבלט נאו-קלאסי/עכשווי במובן זה שהוא מתבסס על העקרונות והערכים המזוהים עם הבלט הקלאסי אך אינו משאיר את השפה בצורתה המוכרת אלא מרחיב את גבולותיה. הרחבה זו מבוצעת באמצעות שילוב הבלט עם אלמנטים מסגנונות מחול אחרים, כמו עבודה עם כל כף הרגל על הרצפה וכיווץ הגו (contraction) הלקוח מהמחול המודרני, כמו גם הרמות דינאמיות והתנסויות בהפרת שיווי המשקל מהמחול העכשווי. הרעיון בבסיס תהליך היצירה של כרמי הוא שימוש בתנועה, ככלי לביטוי רעיונות, רגשות ומחשבות, תוך כדי המעטה בשימוש בעזרים חיצוניים כגון וידאו ארט וטקסט, במטרה להעניק לצופה את האפשרות לחוות את התנועה והריקוד, בצורה נקיה ככל האפשר. סוכריות חמוצות (2014) סרברוס (2012) מאיץ חלקיקים (2010) איש אישה ורוח זר - פסטיבל ישראל (2009) לה פמיליה - פסטיבל ישראל (2007) פולצ'ינלה - הוזמנה על ידי התזמורת הסימפונית הישראלית ראשון לציון (2007) גרעינים (2007) נגזרת (2007) נשל (2005) בונקר (2004) אמולסיה (2003) עיצוב תנועה עבור הפקת מקור של האופרה הישראלית ל״האדונית והרוכל״ ו״שיץ״ (2015) כוריאוגרפיה עבור להקת המחול KSU שבאטלנטה, ארצות הברית (2014) כוריאוגרפיה עבור הבלט הישראלי במופע משותף עם להקת היהודים במסגרת פסטיבל האביב בהיכל התרבות ראשון לציון (2013) "קלרה" יצירת בלט נאו-קלאסי באורך מלא עבור בלט ירושלים (2011) ״נקודת מוצא״ עבור "פרויקט מחול רפרטוארי" של האופרה הישראלית ומרכז סוזן דלל (2011) ״הופלה״ הפקה משותפת עם המוזיקאים אסף רוט ודידי ארז (2009) מדיה וקבצים בנושא יורם כרמי בוויקישיתוף יורם כרמי, ברשת החברתית פייסבוק יורם כרמי, באתר האופרה הישראלית תל אביב-יפו אתר להקת ״פרסקו - יורם כרמי״ אור בר שלום, עכבר העיר אונליין, יורם כרמי: "הבטן עדיין שטוחה והרגליים עולות גבוה, אבל אני במקום אחר", באתר הארץ, 24 ביולי 2012 טל גורדון, יורם כרמי על המופע "מאיץ חלקיקים" ותפיסת העולם האמנותית שלו. ״הכל תרבות״ הערוץ הראשון, 7 באוגוסט 2012 פסק זמן עם יורם כרמי, באתר "Time Out ישראל", 11 באוקטובר 2012 איריס קול, 'סוכריות חמוצות' - הכוריאוגרף של להקת המחול 'פרסקו' יורם כרמי מספר על המופע החדש. רדיו 103 ללא הפסקה, 16 בספטמבר 2014 שי פוגלמן, ינאי יחיאל, ענייני פנים עם יורם כרמי, באתר הארץ, 15 באפריל 2015 רותי זוארץ, ‏אמנים מבקרים את יצירותיהם: הכוריאוגרף יורם כרמי מסתכל אחורה בחיוך, באתר מעריב אונליין, 20 באפריל 2015 סמדר שילוני, יורם כרמי: "לפעמים אני יזם. אין ברירה, הלהקה זה אני", באתר כלכליסט, 29 ביולי 2015 מרב יודילוביץ', "אנחנו חיים בתקופה של סתימת פיות", באתר ynet, 25 בפברואר 2016 גילי איזיקוביץ, להקת "פרסקו" רוקדת בין האוטובוסים לפיח בתחנה המרכזית בתל אביב, באתר הארץ, 28 במרץ 2017 יעל גזית, "לקח להוריי 8 שנים לקבל את בן הזוג שלי", באתר ynet, 28 באפריל 2017